डेडलॉक
समवर्ती कंप्यूटिंग में, डेडलॉक या गतिरोध एक ऐसी स्थिति होती है जिसमें एक समूह का प्रत्येक सदस्य कोई काम कर्ने के लिये स्वयं सहित किसी अन्य सदस्य की प्रतीक्षा कर रहा होता है, जैसे कि संदेश भेजना या आमतौर पर लॉक जारी करना। डेडलॉक मल्टीप्रोसेसिंग सिस्टम, समानांतर कंप्यूटिंग, और वितरित सिस्टम में एक आम समस्या है, जहां सॉफ्टवेयर और हार्डवेयर लॉक का उपयोग साझा संसाधनों को मध्यस्थ बनाने और प्रक्रिया सिंक्रनाइज़ेशन को लागू करने के लिए किया जाता है। ऑपरेटिंग सिस्टम में, एक डेडलॉक या गतिरोध तब होता है जब कोई प्रक्रिया या थ्रेड प्रतीक्षा स्थिति में प्रवेश करता है, क्योंकि एक अनुरोधित सिस्टम संसाधन को किसी अन्य प्रतीक्षा प्रक्रिया ने रोका हुआ है, जो खुद किसी अन्य प्रतीक्षा प्रक्रिया द्वारा रोके गये किसी अन्य संसाधन की प्रतीक्षा कर रहा है। यदि कोई प्रक्रिया अनिश्चित समय तक अपने स्थिति को बदलने में असमर्थ है, क्योंकि इसके द्वारा प्रार्थित किए गए संसाधनों का उपयोग किसी अन्य प्रतीक्षा प्रक्रिया द्वारा किया जा रहा है, तो सिस्टम को डेडलॉक या गतिरोध में कहा जाता है। एक संचार प्रणाली में, गतिरोध मुख्य रूप से खोए या भ्रष्ट संकेतों के कारण होते हैं, संसाधन विवाद से नही।